b'\n_START_ARTICLE_\nKalebasno drevo\n_START_SECTION_\nOpis\n_START_PARAGRAPH_\nTo drevo zraste od 6 do 10 metrov visoko, deblo pa je prekrito z rjavo, rahlo razpokano skorjo. Premenjalni listi so suli\xc4\x8daste oblike in temno zelene barve. Rastejo na kratkih pecljih. Drevo je klaviformno, kar pomeni, da cvetovi po\xc5\xbeenejo iz stebla ali vej. Ti cvetovi, ki jih opra\xc5\xa1ujejo netopirji so veliki, rastejo pa posamezno ali v parih in imajo neprijeten vonj. Listna \xc4\x8da\xc5\xa1a je dvodelna, cvetni venec je cevast in na sredini napihnjen, na vrhu pa nepravilno raztrgani v pet delov. Barva cvetov je rumenkasta, \xc5\xbeile pa temnej\xc5\xa1e ali vijoli\xc4\x8dne barve. Oplojeni cvetovi se razvijejo v okrogle ali jaj\xc4\x8daste plodove, ki so razli\xc4\x8dno veliki, dose\xc5\xbeejo pa celo do 50 cm v dol\xc5\xbeino.'